היי שלום 
היי שלום, פני את וכבר אין זכר. ; נדוד עולה מאוב ועף ועף. ; פני חיות, פני מים ופני לכת, ; ויער לחישות, פני חיק, פני טף. ; לא לנו שוב שעה שבה נוכל לגשת, ; לא לנו להגיד: עכשיו, עכשיו. ; שם של רוחות היה לך, פעם אשת ; הכיוונים וכוונות מראה וסתו. ; כי מה שלא הבנו, הן זימרנו יחד. ; דורות וחושך, פני הסרוגין. ; ולא שלי עוד, לא מפוענחת, ; סגורת פטמות, אבזם, פיות, ברגים. ; לכן שלום לך, לעולם לא נירדמת, ; שהכל היה בדברנו, שהכל של חול. ; מכאן ולהבא את מחלמת ; לחלומות שלך: תבל וכל. ; היי שלום, צרורות ומיזוודות המוות. ; חוטים, נוצות, בליל מישכן, משכון שיער. ; כי מה שלא יהיה, אף יד אינה כותבת, ; ומה שלא היה של גוף, לא יזכר.; 